Mėlyniokas
55°51′30″ š. pl. 25°50′30″ r. ilg.﻿ / ﻿55.85833°š. pl. 25.84167°r. ilg.﻿ / 55.85833; 25.84167 Mėlyniokas – ežeras šiaurės rytų Lietuvoje, Rokiškio rajone, apie 3 km į rytus nuo Kriaunų, prie šiaurinio Sartų ežero galo. Ežeras ovalus, ilgis iš šiaurės į pietus – 0,29 km, plotis – 0,22 km. Altitudė 100,7 m. Krantai žemi, pelkėti. Pakrantėse plyti dirbami laukai. Rytuose išteka upelis į greta telkšantį Mėlynio ežerą, pietuose išteka upelis į Sartų ežerą. Į šiaurę nuo ežero įsikūręs kaimas Mielėnai, į pietvakarius – Baršėnų kaimas.